कहा- भाजपा ने 7 साल में कांग्रेस के 75 साल बराबर लूटा
Delhi Assembly (Vidhan Sabha) Session 2023. AAP MLAs Vs BJP - Follow Delhi Budget Session Latest News, Headlines On Dainik Bhaskar. दिल्ली के मुख्यमंत्री अरविंद केजरीवाल ने मंगलवार को एक बार फिर प्रधानमंत्री नरेंद्र मोदी पर निशाना साधा है। उन्होंने विधानसभा में कहा कि हिंडनबर्ग की रिपोर्ट के बाद मोदी जी अडाणी को बचाने में लगे हुए हैं
दिल्ली के मुख्यमंत्री अरविंद केजरीवाल ने मंगलवार को एक बार फिर प्रधानमंत्री नरेंद्र मोदी पर जमकर निशाना साधा। उन्होंने कहा कि PM मोदी कम पढ़े-लिखे हैं, इसीलिए चीजों को ठीक ढंग से नहीं समझ पाते हैं।
उन्होंने आगे कहा कि कांग्रेस ने देश को 75 साल में जितना लूटा, उससे ज्यादा तो भाजपा ने 7 साल में देश को लूटा है। ये सभी बातें केजरीवाल ने विधानसभा में कही हैं।
उन्होंने इस दौरान अडाणी का मुद्दा भी उठाया। केजरीवाल ने प्रधानमंत्री पर आरोप लगाया कि हिंडनबर्ग रिपोर्ट आने के बाद PM मोदी अडाणी को बचाने में लगे हैं।
केजरीवाल ने विधानसभा में आगे कहा कि PM दोनों हाथों से देश लूट रहे हैं। अगर जॉइंट पार्लियामेंट कमेटी (JPC) की जांच हुई तो अडाणी नहीं, मोदी जी डूबेंगे।
विधानसभा में दिए गए केजरीवाल के बयान को सिलसिलेवार तरीके से पढ़िए...
केजरीवाल बोले- हिंडनबर्ग के बाद अडानी को बचाने में लगे हैं मोदी
BJP नेता ने बताया- मोदी जी ने अपने परिवार वालों, राजनीतिक गुरु, भाइयों के लिए कुछ नहीं किया। अडाणी पर इतने मेहरबान क्यों। दोस्त होते तो अब तक साइड कर दिया होता। मोदी जी हिंडनबर्ग के बाद अडानी को बचाने में लगे हैं। EPF का पैसा अडाणी को दे रहे हैं। कुछ तो गड़बड़ है।
केजरीवाल बोले- भाजपा नेताओं को पैसों की जरूरत नहीं, हवस होती है
दिल्ली CM ने कहा- मैंने पूछा कि मोदी जी के आगे-पीछे कोई नहीं, फिर उन्हें पैसे की क्या ज़रूरत? तो इस पर भाजपा नेता ने बताया- पैसे की जरूरत नहीं, हवस होती है। जिस दिन अडाणी दुनिया का दूसरा सबसे अमीर आदमी बना था, उस दिन अडानी नहीं, मोदी दूसरे सबसे अमीर आदमी बने थे। मोदी जी प्रधानमंत्री तो बन गए अब वे दुनिया के सबसे अमीर आदमी बनना चाहते हैं।
JPC जांच हुई तो अडाणी नहीं मोदी जी मोदी जी डूबेंगे- दिल्ली CM
केजरीवाल के मुताबिक, भाजपा नेता ने बताया कि अडाणी सिर्फ फ्रंट पर है, सारा पैसा मोदी जी का लगा है। अडानी को तो 10-20% कमीशन मिलती है। वो मोदी के मैनेजर हैं। इसके बाद केजरीवाल ने कहा कि इसलिए मोदी जी JPC की जांच नहीं करवाते, अगर जांच हुई तो अडानी नहीं, मोदी जी डूबेंगे।
सोमवार को कविता सुनाकर मोदी पर कसा तंज 
इससे पहले उन्होंने सोमवार को को कविता सुनाकर प्रधानमंत्री नरेंद्र मोदी पर तंज कसा है। उन्होंने कहा कि इस 2014 में जब भाजपा की सरकार आी आई तो एक नई सृष्टि की रचना हुई। इस दौरान मोदी सरकार को सबसे भ्रष्ट और अनपढ़ सरकार बता दिया।
विधानसभा को संबोधित करते हुए केजरीवाल ने कहा, 'Delhi में पढ़ी-लिखी सरकार है। केंद्र में एक अनपढ़ सरकार है जिसका नारा है- घर-घर नाली घर-घर गैस...जिसकी लाठी उसकी भैंस...बनेगा पकौड़ा बनेगी चाय...स्कूल-अस्पताल भाड़ में जाए...आम आदमी से मन की बात...अपने भाई से धन की बात...वाह रे शासन तेरा खेल...ईमानदार को हो गई जेल।'
केंद्र सरकार को स्कूल-कॉलेज से कोई मतलब नहीं
केजरीवाल ने कहा कि उनकी सरकार में सारे पढ़े लिखे लोग हैं, लेकिन केंद्र की अशिक्षित सरकार को स्कूल-कॉलेज बनाने में कोई दिलचस्पी नहीं है। उन्हें सिर्फ कारोबारियों के साथ पैसों के मामले में बात करने में दिलचस्पी। दिल्ली CM ने इस दौरान अडाणी मामले पर भी मोदी सरकार पर निशाना साधा।
लोकतंत्र की हत्या कर रही BJP- अरविंद
विधानसभा में दिल्ली के मुख्यमंत्री ने ED और CBI के मुद्दे को भी उठाया। केजरीवाल ने कहा कि केंद्र में बैठी मोदी सरकार ईमानदार मंत्रियों की गिरफ्तारी करके लोकतंत्र की हत्या कर रही है और विपक्ष की आवाज को दबाने की कोशिश कर रही है। दिल्ली CM ने अपने मनीष सिसोदिया और सत्येंद्र जैन की गिरफ्तारी का जिक्र करते हुए कहा- वाह रे शासन तेरा खेल, ईमानदार को हो गई जेल।
सदन में लगे पाकिस्तान मुर्दाबाद के नारे
आम आदमी पार्टी (AAP) के विधायक मदनलाल ने अडाणी मुद्दे पर दिल्ली विधानसभा सदन में प्रस्ताव रखा था, जिसको लेकर सदन में जमकर हंगामा हुआ। इस दौरान भाजपा विधायकों ने पाकिस्तान मुर्दाबाद, हिंदुस्तान जिंदाबाद के नारे लगाए, तो वहीं AAP के विधायकों ने भारत माता की जय के नारे लगाए।
केजरीवाल से जुड़ी ये खबर भी पढ़ें...
केजरीवाल बोले- PM पढ़े-लिखे होते तो नोटबंदी नहीं करते
एक हफ्ते पहले केजरीवाल ने कpsहा था कि अगर देश के प्रधानमंत्री पढ़े-लिखे होते तो नोटबंदी नहीं होती। उन्हें नींद नहीं आती, इसलिए गुस्से में रहते हैं। केजरीवाल दिल्ली में जंतर-मंतर पर सभा को संबोधित कर रहे थे। यह सभा पीएम के खिलाफ पोस्टर लगाने पर हुई कार्रवाई के विरोध में थी। पूरी खबर पढ़ें...